***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2025-2026 нчы уку елы)

**9 нчы сыйныф**

**Үткәрү вакыты – 150 минут**

**Максималь балл – 44**

**I. Тестлардан дөрес җавапны билгеләгез.**

1. Ирен гармониясенә буйсынган сүзне билгеләгез. **(2 балл)**

а) колын

ә) сөт

б) буран

в) укучы

2. Басымы дөрес күрсәтелгән сүзне билгеләгез. **(2 балл)**

а) ба-ра-сыз-мы′

ә) ба-ра-сы′з-мы

б) ба-ра′-сыз-мы

в) ба′-ра-сыз-мы

3. Диалекталь сүзне билгеләгез. **(2 балл)**

а) җиләк

ә) архаизм

б) хоккей

в) әпәй

4. Ясалма нигезле сүзне билгеләгез. **(2 балл)**

а) ашадылар

ә) сөлге

б) киттек

в) йөгереп

5. Вакыт рәвешен билгеләгез. **(2 балл)**

а) кыш

ә) язын

б) күп

в) шактый

6. Билгесезлек алмашлыгын билгеләгез. **(2 балл)**

а) кайда

ә) кемдер

б) һәрнәрсә

в) һичнәрсә

7. Җөмләнең хәбәрен билгеләгез. **(2 балл)**

*Комнан аркан ишеп, күлне күккә асып булмый.* (Мәкаль)

а) аркан

ә) ишеп

б) асып булмый

в) булмый

8. Җөмләнең төрен билгеләгез. **(2 балл)**

*Кеше яраткан эшен яхшы эшли.* (Мәкаль)

а) гади җөмлә

ә) теркәгечле тезмә кушма җөмлә

б) теркәгечсез тезмә кушма җөмлә

в) иярченле кушма җөмлә

**II. Теоретик бирем.**

Төшеп калган сүзләрне языгыз. **(6 балл)**

Үпкәдән килә торган һава агымының, тоткарлыкка очрамыйча, тавыш ярдәмендә генә ясалган сөйләм авазлары *\_\_\_\_\_\_\_\_\_\_* авазлар дип аталалар. Билгеле бер грамматик формада гына омоним булган сүзләр *\_\_\_\_\_\_\_\_\_\_* дип атала. *\_\_\_\_\_\_\_\_\_\_* кушымчалар сүзнең лексик мәгънәсен үзгәртәләр һәм яңа сүз ясыйлар. Предметның кемнеке икәнен, кайсы затка караганын белдерә торган алмашлыклар *\_\_\_\_\_\_\_\_\_\_* алмашлыклары дип атала. Зат-сан белән төрләнми торган фигыльләр *\_\_\_\_\_\_\_\_\_\_* фигыльләр дип атала. *\_\_\_\_\_\_\_\_\_\_* хәле беркайчан да аерымланмый.

**III. Гамәли-иҗади бирем.**

1. Сүзләрне татар теленә тәрҗемә итеп языгыз. **(6 балл)**

*паутина – \_\_\_\_\_\_\_\_\_\_ экономика – \_\_\_\_\_\_\_\_\_\_*

*культура – \_\_\_\_\_\_\_\_\_\_ гостиница – \_\_\_\_\_\_\_\_\_\_*

*политика – \_\_\_\_\_\_\_\_\_\_ желание – \_\_\_\_\_\_\_\_\_\_*

2. “Алтын көз” дигән темага 12 җөмләдән торган инша языгыз. **(16 балл)**